Publication: Magyar Közlöny
Issue: MK-1999-47 (Year: 1999, Number: 47)
Era: 1990-2004
Section: szervek hivatásos állományú tagjainak szolgálati viszonyáról szóló 1996. évi XLIII. törvény 37. § (1) és 302. § (1) és
Paragraph Index: 94

2. A szakmai vizsgán számon kérhető feladatok a szint megjelölésével 2.1. Az írásbeli vizsga tartalma A jogi ismeretek tantárgy vizsgája az alábbi területek egy-egy megoldandó kérdését tartalmazza: A) Jogi ismeretek vizsgatantárgy tartalma — Alkotmányjogi ismeretek. (A jog fogalma, a jogrendszer, a jogágak, a jogforrás, a jogszabály, a jogszabályok hierarchiája.) — Közigazgatási jogi ismeretek. (A büntetés-végrehajtás helye a közigazgatás rendszerében.) — Büntetőjog (Tagozódása, forrása. A Btk. szerkezete, a bűncselekmény fogalma. A szándékos bűncselekmény megvalósulási szakaszai. Az alannyá válás feltételei, az elkövetők. Büntethetőségi akadályok. A büntetés fogalma, célja, a Btk. szankciórendszere. A feltételes szabadságra bocsátás feltételei. A hivatalos személy fogalma, hivatali bűncselekmények. A közélet tisztasága elleni bűncselekmények, katonai bűncselekmények. Az állomány által elkövetett leggyakoribb bűncselekmények és azok szabálysértési alakzatai.) — Büntetőeljárás jog. (Büntetőeljárási és egyéb személyes szabadságot korlátozó kényszerintézkedések; előzetes letartóztatás, idegenrendészeti őrizet, elzárás.) — Büntetés-végrehajtási jog. (A büntetés-végrehajtási jog forrásai. A szabadságvesztés végrehajtásának célja, feladatai, végrehajtási rendje. Az elítélt jogi helyzete. A befogadási és szabadítási eljárás szabályai. A kényszergyógykezelés és kényszergyógyítás végrehajtásának szabályai. A fiatalkorúakra vonatkozó speciális büntetés-végrehajtási jogi szabályok.) — Nemzetközi jogi ismeretek. (A nemzetközi és emberi jog fogalma. A legfontosabb nemzetközi emberjogi szervezetek. A büntetés-végrehajtás tevékenységére vonatkozó kötelező előírásokat és ajánlásokat tartalmazó nemzetközi jogi dokumentumok.) 1999/47. szám A jogi ismeretek vizsga lebonyolítható tesztlapokkal is. Ez esetben minden területről hat-hat feladatot kell megoldani. B) Szolgálati ismeretek vizsgatantárgy tartalma — A büntetés-végrehajtási szervezet jogállása, irányítása, vezetése. — A büntetés-végrehajtási szervezet felépítése, alapvető feladatai. — A szolgálat rendje. — A büntetés-végrehajtási szervezet hivatásos állományú tagjainak jogállása, szolgálati jogai, kötelességei. — A szolgálati érintkezés, az alakiság, az öltözködés szabályai. — A büntetés-végrehajtási szervezet tagjainak büntetőjogi, fegyelmi és kártérítési felelőssége. 2.2. A gyakorlati vizsga tartalma A) Biztonsági ismeretek vizsgatantárgy tartalma A biztonsági ismeretek tantárgyból a vizsgán a jelölteknek életszerű szituációkat kell a gyakorlatban megoldaniuk. A szituációk az alábbi feladatokat tartalmazzák: ruházatátvizsgálás, motozás, zárkaellenőrzés, zárkatorlasz felszámolása, hír-biztonsági berendezések kezelése, kényszerítő eszközök alkalmazása. B) Rendvédelmi közelharc vizsgatantárgy tartalma Testhelyzetek; esések, gurulások; alapütések, rúgások; fogások, átkarolások, szabadulások; hárítások; rendszeresített kényszerítő eszközök alkalmazása. 2.3. A szóbeli vizsga tartalma A) Biztonsági ismeretek vizsgatantárgy tartalma — A biztonsági tevékenység helye, szerepe, rendszere és szervezete a büntetés-végrehajtásban. — A biztonsági tevékenység irányításának, felügyeletének és ellenőrzésének szabályai. — A szolgálatellátás követelményei. — A szolgálatra felkészülés és felkészítés, az eligazítás és a váltás végrehajtásának szabályai. — A büntetés-végrehajtási intézetek, intézmények őrzése és védelme, a fogvatartottak őrzése, felügyelete és ellenőrzése: = a külső őrzés, a büntetés-végrehajtási intézetbe történő be- és kilépés, = a belső felügyelet és ellenőrzés szabályai. — A büntetés-végrehajtási intézetekben, a büntetésvégrehajtási gazdálkodó szervezetekben folyó foglalkoztatás (munkáltatás) formái biztonsági szempontból, a végrehajtás rendje és szabályai. — A fogvatartottak egyéb tevékenysége közbeni őrzése, felügyelete és ellenőrzése. — A fogvatartottak szállítására, előállítására és egyéb célból történő kísérésére vonatkozó intézkedések. — A büntetés-végrehajtás rendjét, biztonságát sértő vagy veszélyeztető cselekmények megelőzésének, megszakításának, felszámolásának szabályai: = a rendkívüli és egyéb események fogalma, fajtái, = a megelőzés eszközei, alkalmazásuk szabályai. — A büntetés-végrehajtásnál rendszeresített kényszerítő eszközök fajtái, alkalmazásuk szabályai, az alkalmazás módja, mértéke és tiltó rendelkezések: = az egyes kényszerítő eszközök jogszerű, hatékony alkalmazása, = a rendszeresített lőfegyverek, robbanóeszközök használatának általános és speciális szabályai. — A büntetés-végrehajtás hivatásos állománya kötelékben való alkalmazásának szabályai. — A kötelékben történő fellépés, rendkívüli események, objektumvédelem esetén: = rendkívüli események, objektumvédelem megjelenési formái, jellemzői, = kötelékben történő tevékenység szolgálati csoportjainak rendeltetése, felépítése, feladatai. — Terepen történő tájékozódás módjai. — A büntetés-végrehajtás személyi állománya készültségbe helyezésének szabályai. B) Nevelési ismeretek vizsgatantárgy tartalma — A nevelés feladatai, általános módszerei, eszközei. — A nevelés alanya, a személyiség fejlődését befolyásoló tényezők. — A büntetés-végrehajtási nevelés tartalma, célja, körülményei, alapelvei és formái. — Az elítéltek nevelésének folyamata és szakaszai. — Az elítéltek jutalmazásának és fegyelmi felelősségre vonásának nevelési és eljárási kérdései. — A hivatásos állomány szerepe az elítéltek személyiség-formálásában, ezt a tevékenységet segítő állami szervek, társadalmi szervezetek, egyházak, alapítványok és személyek lehetőségei.

Source: https://magyarkozlony.hu/hivatalos-lapok/763cfb17331e5da1ef5339d0d89c7c70eaf5d805/dokumentumok/176be3983e6dcbb5d5086a1c4d2106210a533d73/letoltes